Lav et referat af nedenstående tekst:

Tekst:
Gud bevare Danmark. Der er nok ingen tvivl om, at netop disse ord vil blive sagt i aften lidt efter klokken 18, som slutning på aftenens nytårstale. Men hvad der vil komme fra Dronningen før de tre berømte ord, er der igen i år blevet spil ud af. Man har således hos Danske Spil kunnet tippe på ord og vendinger, som man tror, Dronningen nævner i sin tale. Og det mest spillede udfald er såmænd en nordjyde: Jonas Vingegaard. - Der er ingen tvivl om, at Jonas Vingegaard cyklede sig ind i danskernes hjerter i sommer, og mange danskere forventer, at der bliver kvitteret for indsatsen i aftenens tale. Derfor er ”Jonas Vingegaard” den mest spillede vending i dette års spil, siger Peter Emmike Rasmussen, oddssætter hos Danske Spil. En klassiker, der aldrig er sagt Er man en af de mange danskere, der har sat sine penge på cykeldarlingen, kan man forvente at få sine penge otte gange igen, hvis altså majestæten nævner ham. I top tre over ord, danskerne forventer at høre fra Dronningen,  ligger også "Tour de France". Cykelløbet har odds 1,5, hvilket betyder, at man ved et indskud på 10 kroner får 15 igen ved sejr. Den sidste vending i top tre er intet mindre end det mest populære odds gennem tiden - som alligvel aldrig er blevet sagt. Nogen har nok gættet det. Der er selvfølgelig tale om "Søens folk". I sine 51 nytårstaler har Dronning Margrethe aldrig nævnt søens folk. Derfor er det også den vending, hvor danskerne står til at vinde allermest, hvis den bliver sagt. - Hvis Dronning Margrethe virkelig vil gøre noget godt for folket midt i denne krisetid med høje varmeregninger og stigende priser på smør og mælk, så skal hun bare sende en hilsen til søens folk lidt senere i dag, siger Peter Emmike Rasmussen med et smil. Sidste år ville danskerne samlet have vundet seks millioner kroner, hvis de famøse ord var blevet sagt. Danske Spils nytårstale-special har eksisteret siden 2015 og har i år modtaget rekord mange indskud.

Referat:
Flest danskere har spillet på, at Dronningen nævner Jonas Vingegaard i sin nytårstale.